Document ID: /fineweb-2-swissfilter-quality_10-filterrobots/filtered/01473.jsonl.gz/69

༄༅། །དུས་འཁོར་བླ་མའི་རྣལ་འབྱོར་བཞུགས་སོ།།
དུས་འཁོར་དང་འབྲེལ་པའི་ཐུན་དྲུག་བླ་མའི་རྣལ་འབྱོར་ནག་
འགྲོས་སུ་མཛད་པ་བཞུགས་སོ།
༄༄། ། ན་མོ་གུ་རུ་ཤྰི་ཀྰ་ལ་ཙ་ཀྲྰ་ཡ།། བདེ་ཆེན་རྡོ་རྗེ་རྣམ་མེད་ཕྱག་རྒྱ་ཆེར།། མཉམ་སྦྱོར་དང་པོའི་སངས་རྒྱས་ལ་བཏུད་ནས།། ཆེས་ཟབ་བླ་མའི་རྣལ་འབྱོར་ཐུན་དྲུག་དང་།། འབྲེལ་པར་ཉམས་སུ་ལེན་ཚུལ་འདི་ན་སྤེལ།།
།དེ་ཡང་བདག་ལེགས་སུ་འདོད་པ་རྣམས་ཀྱིས་ལས་སུ་བྱ་བ་ནི། འདི་སྣང་གི་ཕུན་ཚོགས་ཙམ་ལ་སྙིང་པོར་ཞེན་ཏེ་མི་སྡོད་པར།། འདི་ཕྱི་གཏན་གྱི་དོན་ཆེན་ཞིག་སྒྲུབ་དགོས་ཤིང་།། གཏན་འདུན་གྱི་སྙིང་པོ་སྒྲུབ་པོ་ལ་ཡང་སྟོང་ཉིད་སྙིང་རྗེའི་སྙིང་པོ་ཅན་གྱི་ལམ་ལ་སློབ་དགོས།། དེ་ལ་མཚན་ཉིད་དང་ལྡན་པའི་དགེ་བའི་བཤེས་གཉེན་བསམ་སྦྱོར་གཉིས་ཀྱི་སྒོ་ནས་ཚུལ་བཞིན་དུ་བསྟེན་ཏེ་བླ་མའི་རྣལ་འབྱོར་ལམ་གྱི་སྲོག་ཏུ་བྱེད་པ་ཞིག་མེད་དུ་མི་རུང་དུ་མ་ཟད།། རྒྱུད་སྡེ་གོང་མ་གཉིས་ཀྱི་དཀྱིལ་འཁོར་དུ་ཞུགས་ནས་དབང་ཐོབ་པ་རྣམས་ཀྱིས་རྩ་བ་དང་།། ཡན་ལག་གི་དམ་ཚིག་དང་སྡོམ་པ་རྣམས་ལ་ཉིན་རེ་བཞིན་བསྔོ་བགྲང་བྱེད་ཅིང་།། ཁྱད་པར་རིགས་ལྔའི་དམ་ཚིག་རྣམས་ཐུན་དྲུག་ཏུ་མ་བསྐྱང་ན།། ཁ་ན་མ་ཐོ་བ་སྦོམ་པོར་འགྱུར་ཞིང་། སྔགས་ཀྱི་སྦོམ་པོ་ནི། སོ་ཐར་གྱི་ཕམ་པ་བཞི་ཆར་ལ་སྤྱད་པ་ལས་ཀྱང་ཉེས་ལ་ལྕི་བར་གསུངས་པས། ཐུན་དྲུག་གི་རྣལ་འབྱོར་ཆག་མེད་སྐྱོང་བ་ཤིན་ཏུ་གལ་ཆེ་བ་དང་བཅས། འདིར་བཅོམ་ལྡན་དཔལ་དུས་ཀྱི་འཁོར་ལོ་ལ་བརྟེན་པའི་བླ་མའི་རྣལ་འབྱོར་ཐུན་དྲུག་གི་རྣལ་འབྱོར་དང་འབྲེལ་པར་ཉམས་སུ་ལེན་ཚུལ་ནག་འགྲོས་སུ་འགོད་པ་ལ། སྒྲུབ་པ་པོ་ལམ་ཐུན་མོང་བས་རྒྱུད་ལེགས་པར་སྦྱངས་ཤིང་། ཡི་དམ་འདི་ཉིད་ཀྱི་དབང་རྣམ་པར་དག་པ་ཐོབ་པའི་སྒོ་ནས་དམ་སྡོམ་ཚུལ་བཞིན་དུ་སྲུང་བའི་རྣལ་འབྱོར་པས། གང་དུ་སྒོམ་པའི་གནས་སྒྲུབ་ལེ་ནས་གསུངས་པ་ལྟར་གྱི་ཚན་ཉིད་དང་ལྡན་པའི་གནས་སུ་བྱི་དོར་ལེགས་པར་བྱས་ཏེ། སྐུ་གསུང་ཐུགས་ཀྱི་རྟེན་བཀྲམས་པའི་མདུན་དུ་ཀུན་སློང་དང་། རྒྱུའི་གཡོ་སོགས་ཀྱི་སྐྱོན་དང་མ་འདྲེས་པའི་ཅི་འབྱོར་གྱི་མཆོད་པ་ལེགས་པར་བཤམས། རང་ཉིད་བསམ་གཏན་གྱི་སྟན་ལ་རྣམ་སྣང་གི་ཆོས་བདུན་དང་ལྡན་པའི་སྤྱོད་ལམ་གྱིས་ལེགས་པར་འཁོད་ཅིང་། རང་གི་མཐའ་བསྐོར་དུ་ཚཆ་འདིའི་ཕ་མས་གཙོ་བྱས་པའི་མཁའ་ཁྱབ་ཀྱི་སེམས་ཅན་རྣམས་ངོ་བོ་རིགས་དྲུག་སོ་སོའི་སྡུག་བསྔལ་མྱོང་བཞིན་པ་ལ། རྣམ་པ་མིའི་རྣམ་པས་འཁོད་པར་མོས་ནས། ཐོག་མཐའ་གཉིས་ལ་བྱ་བ་གཉིས་ཞེས་གསུངས་པ་ལྟར། ཐོག་མར་རང་རྒྱུད་ལ་བརྟག་སྟེ། ཚེ་འདི་དང་། ཕྱི་མར་འཁོར་བའི་ཕུན་ཚོགས་དོན་གཉེར་རང་ཉིད་གཅིག་པོ་ཞི་བདེ་དོན་གཉེར་སོགས་ཀྱི་ཀུན་སློང་རྣམས་བསལ་ཏེ། དལ་འབྱོར་དོན་ཆེ་བ་བརྙེད་དཀའ་དང་། འཆི་བ་མི་རྟག་པ། ངན་འགྲོའི་སྡུག་བསྔལ། སྐྱབས་འགྲོ་ལས་འབྲས་འཁོར་བའི་སྡུག་བསྔལ་གསུམ་དང་དྲུག་སོགས་བསམ་སྟེ་ངེས་འབྱུང་གི་བློ་ཅི་སྐྱེ་བྱ། དེ་ནས་རང་ཉམས་ལ་དཔག་སྟེ་མཁའ་ཁྱབ་ཀྱི་མ་རྒན་སེམས་ཅན་རྣམས་མི་རྟག་པ་ལ་རྟག་པ་དང་། སྡུག་བསྔལ་བ་ལ་བདེ་བ། བདག་མེད་པ་ལ་བདག་ཏུ་མངོན་པར་ཞེན་པའི་དབང་གིས་འཁོར་བ་མུ་མཐའ་མེད་པའི་གནས་སུ་འཁྱམས་ནས་དྲག་ཅིང་རྩུབ་པའི་སྡུག་བསྔལ་བསམ་གྱིས་མི་ཁྱབ་པ་མྱོང་བཞིན་པ་དང་། དེ་རྣམས་ཀྱིས་ཐོག་མ་མེད་པ་ནས་རང་གིས་མ་བྱས་ཏེ་དྲིན་གྱིས་བསྐྱངས་པ་སོགས་དངོས་དང་བརྒྱུད་པའི་དྲིན་ཆེ་ཚུལ་རྣམས་ལེགས་པར་བསམ་ནས། དེ་དག་སྡུག་བསྔལ་རྒྱུ་དང་བཅས་པ་བྲལ་བ་དང་། བདེ་བ་དང་ལྡན་པར་བྱ་བའི་འཁུར་རང་ལ་བབས་པ་མཐོང་ནས། སེམས་ཅན་དེ་རྣམས་སྲིད་ཞིའི་མཐའ་ལ་མ་གནས་པའི་ཟུང་འཇུག་གི་གོ་འཕང་མཆོག་ལ་འགོད་པའི་སླད་དུ། སྙིགས་དུས་ཀྱི་ཚེ་ཐུང་འདི་ཉིད་ལ་ཟུང་འཇུག་གི་གོ་འཕང་མངོན་དུ་བྱ་འདོད་ཀྱི་འདུན་པ་གཉིས་ལྡན་གྱི་བྱང་ཆུབ་ཀྱི་སེམས་རིན་པོ་ཆེས་རྩིས་ཟིན་པའི་སྒོ་ནས་རང་གི་མདུན་གྱི་ཐད་དྲང་གི་ནམ་མཁར་སྐྱབས་ཡུལ་རྣམས་མན་ངག་ནས་འབྱུང་བ་ལྟར་ལེགས་པར་གསལ་བཏབ་ལ་ཐེག་ཆེན་ཐུན་མོང་མ་ཡིན་པའི་སྐྱབས་འགྲོའི་རྒྱུ་ཚོགས་རྣམས་ཚང་བའི་སྒོ་ནས། རང་དང་རང་གི་མཐའ་བསྐོར་གྱི་སེམས་ཅན་ཐམས་ཅད་ཀྱིས་སྐྱབས་འགྲོ་བྱེད་པར་མོས་ནས།
༈ སངས་རྒྱས་སློབ་དཔོན་དབང་མཆོག་ཐོབ། །དེས་བསྟན་ཐབས་ཤེས་དབྱེར་མེད་ཆོས། །དེར་གནས་དགེ་འདུན་རྣམ་གཉིས་ལ། །རབ་ཏུ་དང་བས་སྐྱབས་སུ་མཆི། སེམས་བསྐྱེད་ནི། དུས་འདི་ནས་བཟུང་བྱང་ཆུབ་བར། །བྱང་ཆུབ་སེམས་ནི་བསྐྱེད་བགྱི་ཞིང་། བསམ་པ་རྣམ་པར་དག་པ་བསྐྱེད། །བདག་དང་བདག་གིར་འཛིན་པ་སྤངས། ཞེས་ལན་གསུམ་གྱིས་སྐྱབས་སེམས་རྒྱུད་དང་འདྲེས་ངེས་བྱ།། འདི་ནི་སྐྱབས་འགྲོའི་བསླབ་བྱ་ཉིན་ལན་གསུམ། མཚན་ལན་གསུམ་དུ་སྐྱབས་འགྲོ་དགོས་པ་གསུངས་པ་དང་། རྣམ་སྣང་གི་དམ་ཚིག་དཀོན་མཆོག་གསུམ་ལ་སྐྱབས་སུ་འགྲོ་བ་བཅས་ཚང་། སེམས་ཅན་བདེ་དང་ལྡན་པ་དང་། འདི་ནི་རིན་འབྱུང་གི་བྱམས་པའི་སྦྱིན་པ་ཚང་། སྡུག་བསྔལ་དང་ནི་བྲལ་བ་དང་། བདེ་ལ་རྟག་ཏུ་གནས་པར་དགའ། མཉམ་ཉིད་བཏང་སྙོམས་སྒོམ་པར་བགྱི། ལན་གསུམ་འདིས་རིན་འབྱུང་གི་དམ་ཚིག་མི་འཇིགས་པའི་སྦྱིན་པ་ཚང་།།
འགྲོ་ཀུན་སྲིད་ཞིའི་འཇིགས་པ་ལས་སྒྲོལ་ཕྱིར། ། རྫོགས་པའི་བྱང་ཆུབ་ཐོབ་པར་འདོད་པའི་སེམས། ། དེང་ནས་བཟུང་སྟེ་སངས་རྒྱས་མ་ཐོབ་བར། ། སྲོག་གི་ཕྱིར་ཡང་མི་གཏང་གཟུང་བར་བགྱི། །
འདིས་ནི་སྨོན་སེམས་ཆོགས་བཟུང་ཕྱིན་ཉིན་མཚན་ཐུན་དྲུག་ཏུ་སེམས་བསྐྱེད་དགོས་པར་གསུངས་པའོ། ། འཇུག་སེམས་ལེན་པ་ནི། མདུན་གྱི་སྐྱབས་ཡུལ་རྒྱལ་བ་སྲས་བཅས་ཀྱིས་རྗེས་སུ་ཟློས་པར་མོས་ཏེ།
༈ བླ་མ་རྒྱལ་བ་སྲས་བཅས་རྣམས། ། བདག་ལ་དགོངས་པར་མཛད་དུ་གསོལ། ། ཇི་ལྟར་སྔོན་གྱི་བདེ་གཤེགས་ཀྱིས། ། བྱང་ཆུབ་ཐུགས་ནི་བསྐྱེད་བ་དང་། ། བྱང་ཆུབ་སེམས་དཔའི་བསླབ་པ་ལ། ། དེ་དག་རིམ་བཞིན་གནས་པ་ལྟར། བདག་ཀྱང་འགྲོ་ལ་ཕན་དོན་དུ། ། བྱང་ཆུབ་སེམས་ནི་བསྐྱེད་བགྱི་ཞིང། ། བྱང་ཆུབ་སེམས་དཔའི་བསླབ་པ་ལ། ། རིམ་པ་བཞིན་དུ་བསླབ་པར་བགྱི། ཞེས་ལན་གསུམ་གྱིས་མཇུག་སྡོམ་བླངས་ལ་སྐྱབས་ཡུལ་བསྡུའོ།
༈ དེང་དུས་བདག་ཚེ་འབྲས་བུ་ཡོད། ། མི་ཡི་སྲིད་པ་ལེགས་པར་ཐོབ། ། དེ་རིང་སངས་རྒྱས་རིགས་སུ་སྐྱེས། །སངས་རྒྱས་སྲས་སུ་ད་གྱུར་ཏོ། །
སྙམ་པ་ནི་སེམས་བསྐྱེད་ཀྱི་མཇུག་གི་དགའ་བ་སྒོམ་པ་དང་།
ད་ནི་བདག་གིས་ཅི་ནས་ཀྱང་། ། རིགས་དང་མཐུན་པའི་ལས་བརྩམས་ཏེ། སྐྱོན་མེད་བཙུན་པའི་རིགས་འདི་ལ། ། རྙོག་པར་མི་འགྱུར་དེ་ལྟར་བྱ། །
སྙམ་པ་ནི་བག་ཡོད་སྒོམ་པ་སྟེ་འདི་གཉིས་སྨོན་སེམས་ཀྱི་བསླབ་བྱར་སེམས་བསྐྱེད་ཀྱི་ཕན་ཡོན་ཐུན་དྲུག་ཏུ་བསམ་དགོས་པར་གསུངས་པའོ། དེ་ནས་ཚོགས་ཤིང་བསྐྱེད་པ་ནི།
༈ སྤྲོལ་བྲལ་འོད་གསལ་ཕྱག་རྒྱ་ཆེན་པོའི་ངང་།། རང་མདུན་འཆི་མེད་ལྷ་ཡི་ལམ་ཡངས་པོར། །དབང་པོའི་གཞུ་རིས་མངོན་པར་བཀྲ་བ་བཞིན། །ཀུན་བཟང་མཆོད་སྤྲིན་རྒྱ་མཚོ་དཀྲིགས་པའི་དབུས། །འཕྲོག་བྱེད་བརྒྱད་ཀྱིས་བཏེགས་པའི་རིན་ཆེན་ཁྲིར། །ཡིད་འོང་ཆུ་སྐྱེས་འདབ་སྟོང་རྒྱས་པའི་ངོས། །ཟླ་ཉི་སྒྲ་གཅན་དུས་མེའི་དཀྱིལ་འཁོར་སྟེ། །རབ་འབྱམས་སྐྱབས་ཀྱི་ཕུང་པོ་ཇི་སྙེད་པ། །གཅིག་ཏུ་ཡོངས་འདུས་དྲིན་ཅན་བླ་མ་དང་། ། དབྱེར་མེད་བཅོམ་ལྡན་དུས་ཀྱི་འཁོར་ལོ་ཆེ། །ཨིནྡྲ་ནྰི་ལའི་མདངས་འཛིན་གཟི་བྱིན་འབར། །ཞལ་གཅིག་ཕྱག་གཉིས་རྡོར་དྲིལ་འཛིན་པ་ཡིས། །ཐབས་ཤེས་ཟུང་འཇུག་ཐུན་མོང་མིན་པའི་ལམ། །མཚོན་ཕྱིར་གུར་གུམ་མདོག་ཅན་སྣ་ཚོགས་ཡུམ། །གྲི་ཐོད་འཛིན་དང་མཉམ་པར་སྦྱོར་བའི་ཚུལ། །དམར་དང་དཀར་བའི་གཡས་གཡོན་ཞབས་གཉིས་པོ། ། བརྐྱངས་བསྐུམས་གར་གྱིས་བདུད་དང་དྲག་པོའི་སྟེང་། །རྣམ་པར་རོལ་པའི་བརྒྱ་ཕྲག་ཉམས་ཀྱིས་སྒེག །ངོ་མཚར་རྒྱན་གྱིས་སྐུ་ལ་བརྒྱན་པ་ནི། །མཁའ་དབྱིངས་རྒྱུ་སྐར་ཚོམ་བུས་མཛེས་པ་བཞིན། །དྲི་མེད་འོད་ལྔ་འབར་བའི་དབུས་བཞུགས་པའི། །སྐུ་ཡི་གནས་གསུམ་རྡོ་རྗེ་གསུམ་གྱི་ལྷའི། །རང་བཞིན་འོད་ཆགས་ཡི་གེའི་གཟུགས་ཀྱིས་རྩེན། །ཐུགས་ཀའི་ས་བོན་ལས་སྤྲོད་རྡོ་རྗེ་ཤུགས། །རབ་འཇིགས་སྣ་ཚོགས་མཚོན་ཆ་འཛིན་པ་ཡིས། །ལེགས་བཀུག་རབ་འབྱམས་ཞིང་བཞུགས་སྐྱོབས་པའི་ཚོགས། །དམ་ཚིག་པ་དང་རོ་མཉམ་ཉིད་གྱུར་པས། །སྐྱབས་ཀུན་འདུས་པའི་བདག་ཉིད་ཆེན་པོར་གྱུར།
འདིས་ནི་མི་བསྐྱོད་པའི་དམ་ཚིག་སློབ་དཔོན་བཟུང་ཚུལ་ལོ། །དེ་ནས་ཡན་ལག་བདུན་གྱི་དང་པོ་ཕྱག་འཚལ་བ་ནི།
༈ གདོད་ནས་སྤྲོས་བྲལ་བདེ་ཆེན་ཆོས་ཀྱི་སྐུ། །ཡེ་ཤེས་རང་སྣང་ལྡན་ལོངས་སྤྱོད་རྫོགས། །འགྲོ་ཁམས་རྒྱ་མཚོར་སྤྲུལ་པའི་གར་མཛད་པའི། །སྐུ་གསུམ་དབྱེར་མེད་བླ་མར་གུས་ཕྱག་འཚལ།
འདིས་ནི་བྱང་སེམས་ཀྱི་ཉེས་བྱས་དང་པོ་ལས་སེམས་སྲུང་ཚུལ་དང་། བླ་མ་ལྔ་བཅུ་པར་མཆོག་ཏུ་དད་པས་དུས་གསུམ་དུ་ཞེས་གསུངས་པ་ལྟར་བླ་མ་ལ་ཕྱག་འཚལ་ཚུལ་ལོ།
༈ ཨོཾ་བཅོམ་ལྡན་དཔའ་བོའི་དབང་ཕྱུག་ལ་ཕྱག་འཚལ་ཧུཾ་ཧྰུཾ་ཕཊ།
ཨོཾ་བསྐལ་པ་ཆེན་པོའི་མེ་དང་མཉམ་པའི་འོད་ཧུཾ་ཧྰུཾ་ཕཊ།
ཨོཾ་རལ་པའི་ཅོད་པཎ་མི་བཟད་པ་དང་ལྡན་ཧུཾ་ཧྰུཾ་ཕཊ།
ཨོཾ་མཆེ་བ་རྣམ་པར་གཙིག་པ་འཇིགས་པའི་ཞལ་ཧུཾ་ཧྰུཾ་ཕཊ།
ཨོཾ་སྟོང་ཕྲག་ཕྱག་ནི་འབར་བའི་འོད་ཟེར་ཅན་ཧུཾ་ཧྰུཾ་ཕཊ།
ཨོཾ་དགྲ་སྟ་ཞག་གདེངས་མདུང་དང་ཁ་ཊཾ་འཛིན་ཧུཾ་ཧྰུཾ་ཕཊ།
ཨོཾ་སྟག་གི་པགས་པའི་ན་བཟའ་འཛིན་པ་ཅན་ཧུཾ་ཧྰུཾ་ཕཊ།
ཨོཾ་སྐུ་ཆེད་དུད་ཀ་བགེགས་མཐར་མཛད་ལ་འདུད་ཧུཾ་ཧྰུཾ་ཕཊ།
ཨོཾ་བཅོམ་ལྡན་འདས་མ་རྡོ་རྗེ་ཕག་མོ་ལ་ཕྱགས་འཚལ་ཧུཾ་ཧྰུཾ་ཕཊ།
ཨོཾ་འཕགས་མ་རིག་མའི་དབང་ཕྱུག་ཁམས་གསུམ་གྱིས་མི་ཐུབ་ཧུཾ་ཧྰུཾ་ཕཊ།
ཨོཾ་རྡོ་རྗེ་གདན་བཞུགས་གཞན་གྱི་མི་ཐུབ་དབང་བྱེད་སྤྱན་ཧུཾ་ཧྰུཾ་ཕཊ།
ཨོཾ་གཏུམ་མོ་ཁྲོ་མོའི་གཟུགས་ཀྱིས་ཚངས་པ་སྐེམ་པར་མཛད་ཧུཾ་ཧྰུཾ་ཕཊ།
ཨོཾ་བདུད་རྣམས་སྐྲག་ཅིང་སྐེམ་པས་གཞན་གྱི་ཕྱོགས་ལས་རྒྱལ་ཧུཾ་ཧྰུཾ་ཕཊ།
ཨོཾ་རྨུགས་བྱེད་རེངས་བྱེད་རྨོངས་བྱེད་ཀུན་ལས་རྣམ་པར་རྒྱལ་ཧུཾ་ཧྰུཾ་ཕཊ།
ཨོཾ་རྡོ་རྗེ་ཕག་མོ་སྦྱོར་བྱེད་འདོད་དབང་མ་ལ་འདུད་ཧུཾ་ཧྰུཾ་ཕཊ།
འདི་ནི་མ་རྒྱུད་ཀྱི་དབང་ཐོབ་པ་རྣམས་ཀྱིས་ལྷ་དང་། བླ་མ་ལ་རྐང་བརྒྱད་ཀྱི་བསྟོད་པ་བྱ་ཚུལ་། ། དེ་ནས་མཆོད་པའི་ཡན་ལག་ནི།
༈ དངོས་བཤམས་ཏིང་འཛིན་རོལ་པ་ལས་བྱུང་བའི། །ཕྱི་ནང་གསང་བའི་མཆོད་པའི་སྤྲིན་ཕུང་གཡོ། །མཆོད་འོས་རྫས་ཀྱིས་ལག་པད་ཉེར་མཛེས་པའི། །ཡིད་འོང་བདེ་སྟེར་དྲུག་ཟུང་ལུས་ཕྲ་སོགས། །ཐུན་མོང་ཐུན་མོང་མིན་པའི་མཆོད་པ་དང་། །མ་ཆགས་མི་ཞུམ་འཁོར་གསུམ་དག་པའི་བློས། །ཞིང་མཆོག་དྲིན་ཆེན་བླ་མ་མཉེས་ཕྱིར་འབུལ།།
འདི་ནི་དོན་གྲུབ་པའི་མཆོད་པའི་དམ་ཚིག་སྐྱང་ཚུལ་ལོ། མཚམས་འདིར་མཎྜལ་རྒྱས་པ་འབུལ་ཞིང་། བསྡུ་ན
བདག་གཞན་ལུས་ངག་ཡིད་གསུམ་ལོངས་སྤྱོད་དུས་གསུམ་དགེ་ཚོགས་བཅས། །རིན་ཆེན་མཎྟལ་བཟང་པོ་ཀུན་བཟང་མཆོད་པའི་ཚོགས་བཅས་པ། །བློ་ཡིས་བླངས་ནས་བླ་མ་ཡིད་དམ་དཀོན་མཆོག་གསུམ་ལ་འབུལ། །ཐུགས་རྗེའི་དབང་གིས་བཞེས་ནས་བདག་ལ་བྱིས་གྱིས་བརླབ་ཏུ་གསོལ། །ཨི་དཾ་གུ་རུ་རཏྣ་མཎྟལ་ཀཾ་ནིརྱྰ་ཏྰ་ཡྰ་མི། འདི་ནི་བླ་མ་ལྔ་བཅུ་པར། བླ་མ་མཎྟལ་དུས་གསུམ་དུ་འབུལ་བར་གསུངས་པའི་བསླབ་བྱའོ། ། དེ་ནས་བཤགས་པའི་ཡན་ལག་ནི།
༈ ཐོག་མེད་དུས་ནས་མ་དུལ་སེམས་ཀྱི་རྟ། །དུས་གསུམ་བག་མེད་ཆང་གིས་མྱོས་པ་ལས། །
བགྱིས་དང་བགྱིད་སྩལ་སྡིག་ལྟུང་ཐམས་ཅད་དང་། །ཁྱད་པར་སློབ་དཔོན་ཐུགས་དཀྲུགས་གསུང་བཅག་སོགས། །རིགས་ལྔ་སྤྱི་དང་སོ་སོའི་དམ་ཚིག་འགལ། །བརྟུལ་ཞུགས་ཉེར་ལྔ་ཚུལ་བཞིན་མ་སྲུང་སོགས། །བདག་གིས་ནོངས་པ་སྤྱད་པ་ཇི་སྙེད་པ། །འགྱོད་དང་སྡོམ་སེམས་དྲག་པོས་སོ་སོར་བཤགས།
རྒྱས་པར་སྤྲོས་ན་ལྟུང་བཤགས་དང་སྤྱི་བཤགས་སོགས་ཀྱང་འདོན། དེ་ནས་ཡན་ལག་ལྷག་མ་རྣམས་བྱ་བ་ནི།
༈ ཡིད་འོང་འབྲས་བུའི་དབུ་བ་སྟོང་དགོད་པའི། །རང་གཞན་ལེགས་བྱས་རྒྱ་མཚོར་ཡི་རང་ཞིང་། །དམན་འབྲིང་མཆོག་གི་གདུལ་བྱའི་མོས་བསམ་བཞིན། །ཐེག་གསུམ་ཆོས་ཀྱི་གྲུ་ཆར་དབབ་ཏུ་གསོལ། །ཚུལ་མཐོང་སྣང་ངོར་རགས་པ་གཟུགས་ཀྱི་སྐུ། །བསྐལ་བརྒྱར་མི་ཤིགས་མི་འགྱུར་བརྟན་པར་བཞུགས། །འདིས་མཚོན་དགེ་ཚོགས་ཟུང་འཇུག་དུས་འཁོར་ལོའི། །གོ་འཕང་མྱུར་དུ་ཐོབ་པའི་རྒྱུ་རུ་བསྔོ།
ཞེས་ཡན་ལག་བདུན་པ་བྱ། གཞན་ཡང་ལོང་ཡོད་ཚེ་བདག་བསྐྱེད་ནས་འབྱུང་བ་བཞིན། ཐུན་མོང་བའི་ལམ་རྣམས་རྒྱུད་ལ་ཇི་ལྟར་བསྟེན་པའི་ཚུལ།
༈ དུས་འདི་ནས་བཟུང་བྱང་ཆུབ་བར། །བྱང་ཆུབ་སེམས་ནི་བསྐྱེད་བགྱི་ཞིང་། །
བསམ་པ་རྣམ་པར་དག་པར་བསྐྱེད། །བདག་དང་བདག་གིར་འཛིན་པ་སྤངས།།
སྦྱིན་དང་ཚུལ་ཁྲིམས་བཟོད་བརྩོན་འགྲུས། །བསམ་གཏན་ཤེས་རབ་ཐབས་སྨོན་ལམ། ། སྟོབས་དང་ཡེ་ཤེས་ཕ་རོལ་ཕྱིན། །ཚོགས་གསུམ་དོན་དུ་བསྒྲུབ་པར་བགྱི། །སེམས་ཅན་བདེ་དང་ལྡན་པ་དང་། །སྡུག་བསྔལ་དང་ནི་བྲལ་བ་དང་། །བདེ་ལ་རྟག་ཏུ་གནས་པར་དགའ། །མཉམ་མེད་བཏང་སྙོམས་བསྒོམ་པར་བགྱི། །ལུས་ཀྱི་ལས་ནི་རྣམ་པ་གསུམ། །ངག་གི་རྣམ་པ་བཞི་དང་ལྡན། །ཡིད་ཀྱི་ལས་ནི་རྣམ་གསུམ་སྟེ། །མི་དགེ་བཅུ་པོ་སྤང་བར་བགྱི། །བསླབ་པ་གསུམ་ལ་སྒྲིབ་པ་ཡི། །འགྱོད་དང་རྨུགས་པ་གཉིད་དང་ནི། །རྒོད་པ་དང་ནི་ཐེ་ཚོམ་སྟེ། །སྒྲིབ་པ་ལྔ་པོ་སྤང་བར་བགྱི། །འདོད་ཆགས་དང་ནི་ཞེ་སྡང་དང་། །གཏི་མུག་དང་ནི་ང་རྒྱལ་ཏེ། །སྲིད་པའི་རྩ་བར་གྱུར་པ་ཡི། །ཉོན་མོངས་བཞི་པོ་སྤང་བར་བགྱི། །འདོད་པའི་ཟག་དང་སྲིད་པའི་ཟག ། མ་རིག་པ་ཡི་ཟག་པ་དང་། །ལྟ་བའི་ཟག་སྟེ་འཁོར་བའི་རྒྱུ། །ཟག་པ་བཞི་པོ་སྤང་བར་བགྱི། །སྟོང་པ་ཉིད་དང་མཚན་མ་མེད། །སྨོན་མེད་མངོན་པར་འདུ་མ་བྱས། །རྣམ་པར་ཐར་པའི་སྒོ་བཞི་ཡིས། །རྫོགས་པའི་བྱང་ཆུབ་བསྒྲུབ་པར་བགྱི། །
ཞེས་པའི་བར་གྱི་ཚིག་དོན་རྣམས་བློ་ཡུལ་དུ་དྲན་བཞིན་པའི་སྒོ་ནས་ལམ་དེ་དག་ཚུལ་བཞིན་དུ་སློབ་པའི་ཞེ་དམ་ཡང་བཅའ། དེ་ནས་གསོལ་བ་འདེབས་པ་ནི།
༈ གང་ཞིག་བསྟེན་ན་སྲིད་དང་ཞི་བ་ཡི། །དགེ་ལེགས་འདོད་དགུ་འཇོ་བའི་བསམ་འཕེལ་དབང་། །སྐྱབས་གསུམ་ཀུན་འདུས་དྲིན་ཅན་བླ་མ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས།
ཞེས་བཤེས་གཉེན་བསྟེན་པའི་ཕན་ཡོན་དང་། མ་བསྟེན་པའི་ཉེས་དམིགས་སོགས་དྲན་ཏེ་བསམ་སྦྱོར་གཉིས་ཀྱི་སྒོ་ནས་ཚུལ་བཞིན་དུ་བསྟེན་པར་དམ་བཅའ་བ་ནི་བཤེས་གཉེན་བསྟེན་ཚུལ་དང་། བླ་མ་ལྔ་བཅུ་པའི་ཚིག་བསྲུང་ཚུལ་གྱི་སྙིང་པོ་ཡིན་པས། བླ་མའི་སྐུ་གསུང་ཐུགས་ཀྱི་ཡོན་ཏན་དྲན་བཞིན་པའི་སྒོ་ནས་ཁ་ཙམ་མིན་པར་སྙིང་ཐག་པ་ནས་གུས་ཤུགས་དྲག་པོས་གསོལ་པ་ཕུར་ཚུགས་སུ་འདེབས་བཞིན་པའི་ངང་ནས། བདུད་རྩི་འབེབས་སྦྱང་གི་དམིགས་པ་དང་བཅས་ཏེ།
༈ཨོཾ་ཨྰཿགུ་རུ་བཛྲ་དྷ་ར་ཝ་གིནྡྲ་སུ་མ་ཏི་ཤྰ་ས་ན་དྷ་ར་ས་མུ་དྲ་ཤྲྰི་བྷ་དྲ་སརྦ་སིདྡྷི་ཧྰུཾ་ཧྰུཾ།
ཞེས་བླ་མའི་མཚན་སྔགས་ཅི་ནུས་བཟླ། སླར་ཡང་དབང་གི་དོན་དུ་གསོལ་བ་འདེབས་པ་ནི།
བླ་མ་དུས་ཀྱི་འཁོར་ལོ་ཡིས། །དབང་རྣམས་རྫོགས་པར་བསྐུར་དུ་གསོལ། །རིགས་བཞིའི་སྒྲིབ་པ་བྱང་བ་དང་། སྐུ་བཞི་ཐོབ་པར་བྱིན་གྱིས་རློབས། ལན་གསུམ། ཐུགས་ཀ་ནས་སྤྲོས་བདེ་གཤེགས་ཡབ་ཡུམ་དང་། དཀྱིལ་འཁོར་འཁོར་ལོ་དང་བཅས་དབང་གི་ལྷས། །ཆུ་དང་ཅོད་པན་དར་དཔྱང་རྡོར་དྲིལ་དང་། བརྟུལ་ཞུགས་དང་ནི་མིང་དང་རྗེས་གནང་གི །དབང་བསྐུར་དེ་བཞིན་གོང་དང་གོང་ཆེན་གྱི། །དབང་བཞི་ཟུང་དང་རྡོ་རྗེ་སློབ་དཔོན་གྱི། །དབང་རབ་བསྐུར་བས་ལུས་ཀྱི་རྩ་རླུང་རྣམས། །ལས་རུང་གྱུར་ཅིང་རིམ་གཉིས་སྒོམ་ལ་དབང་། །ཉིས་ཁྲི་ཆིག་སྟོང་དྲུག་བརྒྱའི་ལས་རླུང་དང་། །ལུས་ཀྱི་བེམ་པོའི་ཆ་ཀུན་ཡོངས་ཟད་པའི། །བདུན་ལྡན་དུས་ཀྱི་འཁོར་ལོའི་གོ་འཕང་ཆེ། །ཚེ་འདིར་མངོན་དུ་བྱེད་པའི་སྐལ་ལྡན་གྱུར། །
མཚམས་འདིར་ཡོན་ཏན་གཞི་གྱུར་མ་ལྟུ་བུའི་སྒོ་ནས་ཡོངས་རྫོགས་ལ་ཤར་སྒོམ་ཐུབ་ན་ཤིན་ཏུ་ལེགས། དེ་ནས།
རབ་འབྱམས་སྐྱབས་ཀུན་འདུས་པའི་བདག །བླ་མ་རྡོ་རྗེ་འཆང་ཆེན་ལ། །སྙིང་ནས་གུས་པས་གསོལ་འདེབས་ན། །བདག་རྒྱུད་བྱིན་གྱིས་བརླབ་ཏུ་གསོལ། །དེ་ལྟར་གདུང་ཤུགས་དྲག་པོས་གསོལ་བཏབ་མཐུས། །རྩ་བའི་བླ་མ་དུས་ཀྱི་འཁོར་ལོ་ཆེ། །རང་གི་སྤྱི་བོའི་གཙུག་ཏུ་ལེགས་བྱོན་ཏེ། །དགྱེས་བཞིན་ཐིམ་པས་རང་དང་རོ་མཉམ་གྱུར། །རྒྱུ་འབྲས་ངོ་བོ་བྱ་བ་དང་བཅས་པའི། །ཆོས་ཀུན་སྒྱུ་མ་རྨི་ལམ་ཇི་བཞིན་དུ། །གདོད་མ་ཉིད་ནས་ངོ་བོ་ཉིད་ཀྱིས་སྟོང་།
ཞེས་རང་ལ་སྟོང་པ་ཉིད་ཀྱི་ངེས་པ་ཇིོ་ལྟར་ཡོད་པ་གསལ་བཏབ་སྟེ་བདེ་སྟོང་ལ་མཉམ་པར་འཇོག་པ་ནི་ངེས་དོན་གྱི་བླ་མིའ་རྣལ་འབྱོར་དང་། ཡེ་ཤེས་ཀྱི་ཚོགས་བསགས་པ་དང་། བསྲུང་བའི་མཆོག་དང་། མིང་སོགས་བྲལ་བའི་ཆོས་རྣམས་ལ། དེར་རྟོག་པ་ནི་བཅུ་གཅིག་པ་ཞེས་པའི་རྩ་ལྟུང་ལས་སེམས་བསྲུང་བའི་ཚུལ་ལོ།།
༈ སྟོང་པའི་ངང་ལས་ཆུ་བུར་བརྡོལ་བ་བཞིན། །ཆུ་སྐྱེས་འདབ་མ་རྒྱས་པའི་ལྟ་བ་རུ། ། ཟླ་ཉི་སྒྲ་གཅན་དུས་མེ་བརྩེགས་པའི་སྟེང་། ། དཀར་དམར་ཁམས་ཀྱི་ངོ་བོ་ཟླ་ཉིའི་ངོས། །མཚན་དཔེའི་ངོ་བོ་དབྱངས་གསལ་འཕྲེང་བས་མཛེས། །དེ་དབུས་རླུང་སེམས་ཡི་གེ་ཧྰཾ་དང་ཧི། །དེ་དག་གཅིག་ཏུ་འདྲེས་པ་ཧཾ་ཡིག་གཟུགས། །དེ་ཉིད་ཡོངས་གྱུར་རང་ཉིད་དུས་འཁོར་ལོ། །ཨིནྡྲ་ནྰི་ལའི་མདངས་འཛིན་གཟི་བྱིན་འབར། །ཞལ་བཞི་ཕྱག་ནི་ཉེར་བཞི་དང་པོ་གཉིས། །མཆོག་ཏུ་མི་འགྱུར་བདེ་ཆེན་རྡོ་རྗེ་དང་། །རང་བཞིན་སྤྲོས་དང་བྲལ་བའི་སྟོང་པའི་དངོས། །མཚོན་བྱེད་རྡོར་དྲིལ་བཟུང་ནས་ཡུལ་ལ་འཁྱུད། །པར་སེམས་པནི། མི་བསྐྱོད་པའི་རྡོ་རྗེ་དང་དྲིལ་བུ་དང་ཕྱག་རྒྱའི་དམ་ཚིག་གསུམ་བསྲུང་ཚུལ་ལོ།
༈གཡས་གཡོན་ལྷག་མའི་ཕྱག་གི་པད་མ་ལ། །གྲི་ཕུབ་ལ་སོགས་ཕྱག་མཚན་རྣམས་ཀྱིས་སྤྲས། །དམར་དང་དཀར་བའི་གཡས་གཡོན་ཞབས་གཉིས་པོ། །བརྐྱང་བསྐུམ་སྟབས་ཀྱིས་བདུད་དང་དྲག་པོའི་སྟེང་། །རྣམ་པར་རོལ་པའི་བརྒྱ་ཕྲག་ཉམས་ཀྱིས་སྒེག །རྣམ་མང་བརྒྱན་གྱིས་སྐུ་ལ་བརྒྱན་པ་ནི། །མཁའ་དབྱིངས་རྒྱུ་སྐར་ཚོམ་བུས་མཛེས་པ་བཞིན། །དྲི་མེད་འོད་ལྔ་འབར་བའི་དབུས་ན་བཞུགས། །བཅོམ་ལྡན་འདས་ལ་མངོན་ཕྱོགས་སྣ་ཚོགས་ཡུམ། །གུར་གུམ་མདོག་ཅན་ཞལ་བཞི་ཕྱག་བརྒྱད་ཀྱིས། །གྲི་ཐོད་ལ་སོགས་ཕྱག་མཚན་སྣ་ཚོགས་འཛིན། །གཡོན་བརྐྱང་སྟབས་ཀྱིས་བཅོམ་ལྡན་འདས་ལ་འཁྱུད། །ཕྱོགས་མཚམས་བཀྲ་ཤིས་འདབ་མའི་གདན་སྟེང་དུ། ནུས་མ་བརྒྱད་ཀྱིས་བསྐོར་ཏེ་ལེགས་བཞུགས་པའི། །གཙོ་བོའི་ཐུགས་ཀ་ནས་སྤྲོས་རྡོ་རྗེ་ཤུགས། །རབ་འཇིགས་སྣ་ཚོགས་མཚོན་ཆ་འཛིན་པ་ཡིས། །རབ་འབྱམས་ཞིང་ན་ལེགས་བཞུགས་སྐྱོབསཔའི་ཚོགས། །བཀུག་སྟེ་དམ་ཚིག་པ་དང་རོ་མཉམ་གྱུར། །དབང་ལྷས་དབང་བསྐུར་གཙོ་འཁོར་ཐམས་ཅད་ཀྱི། །སྤྱི་བོར་རིགས་ཀྱི་བདག་པོས་རྒྱས་བཏབ་གྱུར། དེ་ནས་བཟླས་བྱ་བ་ནི།
གཙོ་འཁོར་རྣམས་ཀྱི་ཐུགས་ཀའི་ས་བོན་མཐར། །རང་རང་སྔགས་ཀྱི་འཕྲེང་བས་བསྐོར་བ་ལས། །དཀྱིལ་འཁོར་ལྷ་ཚོགས་སྤྲོས་ཏེ་འགྲོ་དོན་བྱས། །སླར་འདུས་ཐུགས་ཀའི་ས་བོན་ལ་ཐིམ་གྱུར། །པར་བསམ་ལ་གཙོ་བའི་སྙིང་པོ་དང་། ཡུམ་གྱི་སྔགས། ནུས་མ་བརྒྱད་ཀྱི་སྔགས་བཅས་བཟླས་བརྗོད་ཀྱི་སྐྱོན་བརྒྱད་དང་བྲལ་བར་ཅི་ནུས་བཟླ་བ་ནི།
ཨོཾ་ཨྰ་ཧྰུྃ་ཧོ་ཧྐྵྨླྺྼྻྻྻྃ་ཧྰུྃ་ཕཊ།
ཨོཾ་ཕྲྃ་བི་ཤྭ་མྰ་ཏྰ་ཧྰུྃ་ཧྰུྃ་ཕཊ།
ཨོཾ་དྰ་ན་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་ཤྰི་ལ་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་ཀྵྰམྟི་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་བྰི་ར་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་དྷྱྰ་ན་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་པྲ་ཛྙྰ་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་ཨུ་པྰ་ཡ་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་པྲ་ཎི་དྷྰ་ན་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་བ་ལ་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་ཛྙྰ་ན་པྰ་ར་མི་ཏྰ་ཧྰུྃ་ཧྰུྃ་ཕཊ།
ཨོཾ་བཛྲ་སདྟ་ས་མ་ཡ། མ་ནུ་པ་ལ་ཡ། བཛྲ་སཏྰ་ཏེ་ནོ་པ་ཏིཥྛ། དྲི་དྷོ་མེ་བྷྰ་ལྦ། སུ་ཏོ་ཥྱོ་མེ་བྷྰ་ཝ། ཨ་ནུ་རཀྟོ་མེ་བྷ་ཝ། སརྦ་སིདྡྷི་མྨེ་པྲ་ཡ་ཙྪ། སརྦ་ཀརྨ་སུ་ཙ་མེ། ཙི་ཏྟཾ་ཤྲྰི་ཀུ་རུ་ཧྰུྃ། ཧ་ཧ་ཧ་ཧ་ཧོཿ བྷ་ག་ཝྰན་སརྦ་ཏ་ཐྰ་ག་ཏ། བཛྲ་མ་མེ་མུཉྩ། བཛྲི་བྷ་བ། མ་ཧ་ས་མ་ཡ་སཏྰ་ཨྰཿཧྰུྃ་ཕཊ།
ཡིག་བརྒྱས་ཆད་ལྷག་བསྐང་ཞིང་བྱིན་རླབས་བརྟན་པར་བྱ། དེ་ནས་བདག་བསྐྱེད་ཀྱི་མཆོད་པ་འབུལ་བ་ནི།
༈ རང་གི་སྙིང་ག་ནས་སྤྲོས་པའི་མཆོད་པའི་ལྷ་མོ་རྣམས་ཀྱིས་མཆོད་པར་གྱུར་པར་བསམ་ལ། ཨོྃ་ཤྲྰི་ཀྰ་ལ་ཙ་ཀྲ་ས་པ་རི་ཝྰ་ར་ཨརྒྒཾ་པྲ་ཏྰི་ཙྪ་ན་མཿ ཨོཾ་ཤྲྰི་ཀ་ལ་ཙ་ཀྲ་ས་པ་རི་ཝྰ་ར་པྰ་དྱཾ་པྲ་ཏི་ཙྪ་ན་མཿ པྰདྱཾ་སོགས་ཀྱི་གནས་སུ། པྲོ་ཀྵ་ཎཾ། ཨཉྩ་མ་ནཾ། གན་དྷཾ། པུཥྤེ། དྡྷུ་པེ། ཨྰ་ལོ་ཀེ། གནྡྷེ། ནེེ་ཝི་དྱ། ཤབྡ་པྲཏྰི་ཙྪ་ན་མཿ ཨོཾ་ཤྲི་ཀྰ་ལ་ཙ་ཀྲ་མཎྜལ་ས་པ་རི་ཝྰ་རེ་བྷྱཿན་མཿ